Στις 2 Δεκεμβρίου 2018
ένας άγνωστος μουσικός έγραψε στο Twitter
"Η κάντρι μουσική εξελίσσεται".
Με ένα χαζό βιντεάκι
προανήγγειλε ένα καινούριο τραγούδι
που ανέβασε στο SoundCloud την επόμενη μέρα.
Και άρεσε πολύ.
Το λάτρεψαν.
Το SoundCloud το περιέλαβε στη λίστα με "Τα 50 Καλύτερα της Κάντρι".
Και μετά ένας χρήστης του TikTok
ανέβασε ένα βίντεο με τον ίδιο να το χορεύει,
υιοθετώντας το στιλ καουμπόη όταν άλλαξε ο ρυθμός,
εμπνέοντας εκατομμύρια να τον αντιγράψουν.
Λίγο αργότερα, το τραγούδι μπήκε στα "Χοτ Κάντρι Τραγούδια" του Billboard,
αλλά μετά το Billboard το αφαίρεσε.
Γιατί η βιομηχανία το έβγαλε τόσο γρήγορα από τα τσαρτ
ενώ ήταν τόσο επικερδές;
Να ένα στοιχείο.
Όταν ο μουσικός της κάντρι Κόντι Τζόνσον πήγε να παίξει το τραγούδι σε ένα σόου,
συνέβη αυτό.
Σε δήλωση στο Rolling Stone,
το Billboard εξήγησε ότι το "Old Town Road"
απλώς δεν περιλαμβάνει πολλά στοιχεία
της σημερινής κάντρι μουσικής,
προκαλώντας σύγχυση για το τι σημαίνει σημερινή κάντρι μουσική.
Μια σύγχυση που προηγείται του "Old Town Road".
Άνοιγες το ραδιόφωνο και ήξερες ότι ακούς σταθμό που παίζει κάντρι.
Τώρα πρέπει να ακούσεις λίγο για να το καταλάβεις.
Η κάντρι μουσική χάθηκε.
Δεν ξέρω ποιοι γράφουν τραγούδια, αλλά δεν θα 'ναι παραπάνω από τέσσερις.
Μάλιστα, οι γνώστες λένε ότι η κάντρι έχει πεθάνει εδώ και δεκαετίες.
Και όμως, η μουσική κάντρι
φαίνεται να είναι πιο δυνατή από ποτέ.
Στις ΗΠΑ έχει το μεγαλύτερο κοινό στο ραδιόφωνο από κάθε άλλο μουσικό είδος.
Και όλο και περισσότερους που την ακούν σε στρίμινγκ.
Τότε, γιατί τόσοι άνθρωποι γίνονται έξαλλοι
σχετικά με το τι σημαίνει κάντρι μουσική;
Ποιος γίνεται αστέρι της κάντρι;
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Κατανοείς μια χώρα από τη μουσική της.
Η κάντρι μουσική των πρωτοπόρων προγόνων μας.
Είναι η μουσική της καρδιάς της Αμερικής
και η βάση της αμερικανικής μουσικής παράδοσης.
Μιλάει για οικογένεια. Μιλάει για θρησκεία.
Η κάντρι μουσική είναι δημοφιλής παγκοσμίως.
Η Ιαπωνία έχει καλλιτέχνες
που εμφανίζονται με αμφίεση καουμπόη.
Οι άνθρωποι στις μεγάλες πόλεις
κατακλύζονται από την κάντρι μουσική.
ΜΟΥΣΙΚΗ ΚΑΝΤΡΙ
Η κάντρι μουσική σήμερα είναι πολλά πράγματα,
αλλά οι ειδικοί συμφωνούν…
Οι τραγουδιστές της κάντρι είναι αφηγητές ιστοριών.
Κάντρι μουσική σημαίνει αφήγηση.
Οφείλω να ομολογήσω ότι με τραβούν οι ιστορίες.
Επί δεκαετίες,
η συναυλία που γυριζόταν στο Grand Ole Opry του Νάσβιλ…
Το Grand Ole Opry. Ζωντανά, την ώρα που συμβαίνει.
…μετέδιδε αυτές τις ιστορίες στα σαλόνια της Αμερικής.
Ιστορίες για την περηφάνια της καταγωγής.
Είμαι περήφανη που είμαι
Κόρη ανθρακωρύχου
Τη σημασία της οικογένειας.
Το πολύχρωμο παλτό μου
Που μου έφτιαξε η μαμά μου
Και τις δυσκολίες.
Έπαψε να την αγαπάει σήμερα
Αυτό μ' αρέσει στην κάντρι.
Εισχωρεί στα άδυτα των ανθρώπινων συναισθημάτων.
Υπάρχει έντονη αίσθηση της ιστορίας
διάχυτη στην κάντρι μουσική.
Της σημασίας αυτών που έχουν συμβεί στο παρελθόν.
Κι αυτή η παράδοση ξεκίνησε πολύ παλιά.
Από τους Ευρωπαίους μετανάστες που εγκαταστάθηκαν στα Απαλάχια
κι έφεραν τις μπαλάντες μαζί τους.
Θρησκευτικές μπαλάντες.
Μπαλάντες για φόνους.
Κι έκλαψε από οίκτο
Έφεραν επίσης και το βιολί.
Η κάντρι διαμορφώθηκε από τη λαϊκή μουσική πολλών άλλων χωρών.
Οι Γερμανοί μετανάστες έφεραν το βαλς.
Και οι Γάλλοι, το κοτιγιόν.
Που έγινε αντικριστός χορός.
Οι Μεξικανοί αγελαδάρηδες, οι πρώτοι καουμπόηδες,
έμαθαν στους Αμερικανούς συναδέλφους τους το μαριάτσι.
Χορωδίες από τις Άλπεις διέδωσαν την τέχνη του γιόντελ.
Και μαύροι μουσικοί έφεραν τα μπλουζ.
Τις εποχές εκείνες, οι μουσικοί γρατζουνούσαν βιολιά και μπάντζο
και περιοδεύοντας μετέφεραν αυτό το συνονθύλευμα ήχων στον Νότο.
Λευκοί καλλιτέχνες έβαφαν το πρόσωπό τους μαύρο
και υιοθετούσαν μια άκρως διακωμωδημένη εμφάνιση,
με την οποία μιμούνταν και προσπαθούσαν να προσεγγίσουν
μια όψη του τι σημαίνει να είσαι μαύρος.
Αυτό το ακούμε στην ερμηνεία του "Lovesick Blues" από τον Έμετ Μίλερ.
Ξεκινάει μιμούμενος την ομιλία των μαύρων.
Και μπερδεύει τα μπλουζ…
με ένα είδος αλπικού γιόντελ.
Αυτοί οι διαφορετικοί ήχοι συγχωνεύονταν ήδη πολύ καιρό
όταν η βιομηχανία της μουσικής απογειώθηκε τη δεκαετία του '20
και η μουσική χρειαζόταν εμπορική ονομασία για να πουληθεί.
Δύο είδη μουσικής εμφανίστηκαν.
Η μουσική κάντρι, ή χίλμπιλι όπως ήταν γνωστή τότε.
"Χίλμπιλι" σήμαινε από τους πρόποδες των Απαλαχίων,
και στη συνέχεια διευρύνθηκε σε κάντρι και γουέστερν.
Και η φυλετική μουσική ή φυλετική δισκογραφία.
Δηλαδή, ό,τι δημιουργούσαν μαύροι μουσικοί,
και αργότερα ονομάστηκε ριθμ εν μπλουζ ή R&B.
Ήταν σχεδιασμένα να απευθύνονται σε κοινά συγκεκριμένης φυλής.
Με τον καιρό, και οι ήχοι έγιναν πιο διακριτοί.
Οι μαύροι μουσικοί άρχισαν να πειραματίζονται με τύμπανα
και ροκ ρυθμούς.
Ενώ η κάντρι χωρίστηκε σε υποείδη.
Η μπλούγκρας, που ονομάστηκε από τους Bill Monroe and the Bluegrass Boys,
θύμιζε πολύ τις παλιές μπάντες εγχόρδων.
Μετά ήρθε το χόνκι τονκ με πιο δυνατό ρυθμό.
Ίσως ξέρετε αυτήν την εκτέλεση.
Νιώθω μια μελαγχολία
Θεέ μου, δεν ξέρω τι να κάνω
Ο Χανκ Γουίλιαμς αποκαλούνταν "Σαίξπηρ του Χίλμπιλι".
Έφερε μια πιο μοντέρνα πνοή στο Grand Ole Opry
τραγουδώντας στίχους με σέξι διάθεση.
Γεια σου, ομορφούλα
Τι μαγειρεύεις;
Αλλά δεν μπορούσες να ξεπεράσεις τα όρια.
Η εικόνα της κάντρι που προέβαλε το Opry τη δεκαετία του '50
ήταν ηθική.
Νοσταλγική.
Η μουσική της καρδιάς της Αμερικής.
Τα τύμπανα απαγορεύονταν.
Μετά, όμως,
η κάντρι άρχισε να ροκάρει.
Μπλε φεγγάρι του Κεντάκι
Συνέχισε να φέγγεις
Φέγγε σ' αυτήν που έφυγε
Και μ' άφησε θλιμμένο
Ο Έλβις τραγούδησε κάντρι κομμάτια,
αλλά δανειζόμενος στοιχεία από τη ριθμ εν μπλουζ.
Αργότερα το στιλ αυτό ονομάστηκε ροκαμπίλι,
δηλαδή η ροκ που συναντά το χίλμπιλι,
και με επιρροές από πολλούς άλλους καλλιτέχνες,
μετεξελίχθηκε σε ροκ εν ρολ.
Η βιομηχανία της κάντρι προσπάθησε να αντισταθεί,
συστήνοντας την Ένωση Κάντρι Μουσικής
για να διασωθεί το είδος που κινδύνευε.
Και δημιουργώντας τον πιο μοντέρνο ήχο του Νάσβιλ,
με καλλιτέχνες όπως η Πάτσι Κλάιν,
η φωνή της οποίας έδωσε κάτι καινούριο στην ερμηνεία της κάντρι.
Πέφτω
Και γίνομαι
Κομμάτια
Τότε, όμως,
ένας μουσικός στο Μέμφις επισκέφτηκε τον παραγωγό του Έλβις.
Πυροβόλησα κάποιον στο Ρίνο
Για να τον δω απλά να πεθαίνει
Το "Folsom Prison Blues" του Τζόνι Κας
αφουγκραζόταν τις παλιές μπαλάντες για φόνους,
αλλά με τον ρυθμό εμπορικής αμαξοστοιχίας.
Ο Τζόνι Κας ήταν λαϊκός ήρωας
και η κάντρι ήταν η μουσική του λαού, των ανθρώπων.
Και ο Τζόνι Κας ήταν άνθρωπος του λαού,
με ποιητικό όραμα και φωνή τρισεκατομμυρίων δολαρίων.
Άνοιξε τον δρόμο και για άλλους μουσικούς που τραγουδούσαν κάντρι με τον τρόπο τους.
Κάποιοι ηχογράφησαν δίσκο μαζί.
Και μετά κάποιος είπε "Ας τους ονομάσουμε The Outlaws, οι παράνομοι".
Οι γυναίκες λατρεύουν τους παράνομους.
Κι έγινε το μπαμ!
Ο πρώτος δίσκος της κάντρι που έγινε πλατινένιος.
Μπορούμε να πούμε ότι ο γάμος μεταξύ ροκ και κάντρι
ολοκληρώθηκε από τον Γκαρθ Μπρουκς.
Συνόψισε το συναυλιακό ροκ στιλ του σε μία λέξη
σε κάποια συνέντευξη.
Είναι σεξ.
Μα ο τρόπος με τον οποίο εξελίχθηκε η κάντρι με τα χρόνια,
υιοθετώντας πιο ροκ και ποπ χαρακτηριστικά,
προκάλεσε αντιδράσεις.
Όπως όταν η Σανάια Τουέιν έκανε κάντρι ποπ
την εποχή του MTV,
συνδυάζοντας ένρινους τόνους και σεξαπίλ.
Οι παραδοσιακοί το μίσησαν,
αλλά προσέλκυσε νέους φαν στο είδος.
Τις δεκαετίες του '90, του '80 και του '70,
και ακόμα πιο πριν,
ο κόσμος παραπονιόταν ότι υπήρχαν πολλά στοιχεία ποπ στην κάντρι.
Δεν έγινε κατά λάθος, ήταν σκόπιμο.
Κάποιοι παραδοσιακοί θύμωσαν επίσης
όταν η ποπ σταρ Ολίβια Νιούτον-Τζον
έλαβε το ύψιστο βραβείο της κάντρι.
Και την επόμενη χρονιά ο παρουσιαστής άναψε φωτιές
όταν ανακοίνωσε τον νικητή, τον Τζον Ντένβερ,
ο οποίος ήταν πιο πολύ λαϊκός μουσικός.
Η λαϊκή, η ροκ και η R&B μουσική συνόδευαν τις διαδηλώσεις
για τον Πόλεμο του Βιετνάμ και τα πολιτικά δικαιώματα,
ενώ η κάντρι ήταν πιο πολύ εναντίον των διαδηλώσεων.
Η προθυμία μας όχι μόνο να φέρουμε τη σημαία, μα και να την υπερασπιζόμαστε.
Η κάντρι μουσική το κάνει αυτό.
Όπως το "Okie from Muskogee" του κάντρι καλλιτέχνη Μερλ Χάγκαρντ.
Δεν καπνίζουμε μαριχουάνα στο Μουσκόγκι
Ο Τζον Ντένβερ δεν συμβάδιζε ακριβώς με την πολιτική της κάντρι.
Αλλά στον πέμπτο του δίσκο, δεύτερη πλευρά, πρώτο κομμάτι,
υπήρχε κάτι που περιμένεις από κάντρι τραγουδιστή.
Επαρχιακοί δρόμοι
Οδηγήστε με σπίτι
Στο μέρος
Όπου ανήκω
Τη δεκαετία του '70 ήταν πολύ δύσκολο
για κάποιους στο Νάσβιλ
να αποδεχτούν τον Τζον Ντένβερ, αλλά το κοινό λάτρευε τα τραγούδια.
Αλλά όταν τη δεκαετία του '80 ξεπετάχτηκε ένα νέο υποείδος,
μια μείξη κάντρι και R&B,
με βιντεοκλίπ με καλλιτέχνες ντυμένους καουμπόηδες
να ραπάρουν θέματα της κάντρι…
η βιομηχανία της κάντρι τράβηξε μια διαχωριστική γραμμή.
Αλλά το είδος συνέχισε να ακμάζει.
Και το 2005, ο καλλιτέχνης Cowboy Troy
κυκλοφόρησε ένα βίντεο που έδειχνε αλλόφρονες φαν με καουμπόικα καπέλα
και αντιμετώπισε κατά μέτωπο την αντίσταση της βιομηχανίας στους απέξω.
Ριζοσπαστικός
Αλλά στα CΜΑ έχω ήδη πάει
Στον Τιμ ΜακΓκρόου άρεσε η αλλαγή
Αλλά σε πολλούς σταθμούς κάντρι δεν άρεσε.
Ένας διευθυντής προγράμματος είπε
"Δεν ταιριάζει στο ύφος μας. Δεν το θεωρούμε κάντρι μουσική".
Όταν αναφερόμαστε στην κάντρι, πρέπει να κάνουμε κάποιες διαφοροποιήσεις.
Υπάρχει η κάντρι μουσική, το είδος,
και υπάρχει η κάντρι μουσική, το ραδιοφωνικό φορμάτ.
Για να ακουστείς στο ραδιόφωνο, η διαδικασία είναι συγκεκριμένη.
Και σχεδόν πάντα
περιλαμβάνει την υπογραφή συμφωνίας
με μεγάλη δισκογραφική, σχεδόν πάντα στο Νάσβιλ.
Πιθανόν αφού έχεις παίξει σε μπαρ
ή έχεις γράψει τραγούδια για άλλους.
Και μόλις επιτέλους βγάλεις δικό σου δίσκο,
χρειάζεσαι τη δισκογραφική να το προωθήσει σε σταθμούς κάντρι.
Υπάρχουν πάνω από 2,000 τέτοιοι στις ΗΠΑ.
Στον Country 102,5.
Ο Echo Country 105.
Coffee, Country, and Cody
Αν ο δίσκος σου αρέσει στους DJ,
θα ανέβει στο τσαρτ "Country Airplay" του Billboard.
Χάρη στην προβολή,
οι πωλήσεις μπορεί να σε φέρουν και στο τσαρτ με τους καλύτερους δίσκους.
Αν θέλεις καριέρα σούπερ σταρ,
αν θέλεις να κάνεις καριέρα με μεγάλη διάρκεια,
πρέπει να περάσεις από το ραδιόφωνο, για λίγο τουλάχιστον.
Κι αυτό θέτει τις γυναίκες καλλιτέχνιδες σε μειονεκτική θέση.
Το 2000 έλαβαν μόνο το 33%
του ραδιοφωνικού αέρα.
Και μετά, αυτός ο αριθμός άρχισε να πέφτει.
Το 2015 ένας σύμβουλος ραδιοφώνου, ο Κιθ Χιλ,
είπε σ' ένα περιοδικό
"Αν θέλετε ακροαματικότητα σε σταθμούς κάντρι μουσικής, βγάλτε τις γυναίκες.
Δεν είναι το μαρούλι στη σαλάτα μας.
Οι γυναίκες είναι οι ντομάτες στη σαλάτα μας".
Αυτό εκλήφθηκε ως κάτι ιδιαίτερα προσβλητικό
από πολλές καλλιτέχνιδες.
Προκάλεσε σάλο στη βιομηχανία,
και αποκαλέστηκε "ντοματο-γκέιτ".
Έκτοτε, οι αριθμοί δεν έχουν αλλάξει ιδιαίτερα.
Το 2019 μια ομάδα γυναικών δημιούργησε μια κάντρι υπερομάδα,
με το όνομα "The Highwomen", ελπίζοντας να αρθεί αυτό το αδιέξοδο.
Την επόμενη χρονιά, βγήκαν καλύτερο συγκρότημα, καλύτερο άλμπουμ,
ενώ το "Crowded Table", ένα κάλεσμα για συντροφικότητα,
βγήκε καλύτερο τραγούδι.
Θέλω ένα σπίτι
Με κόσμο πολύ στο τραπέζι
Αλλά όχι στα Βραβεία Κάντρι Μουσικής.
Στα Βραβεία Αμερικάνα.
Το αμερικάνα είναι ένα αρκετά νέο είδος.
Το Billboard το πρόσθεσε το 2016 στα τσαρτ του
με καλλιτέχνες ακουστικής μουσικής,
που ακούγονται περισσότερο σε εναλλακτικούς σταθμούς κάντρι.
Παρόλο που ο ήχος τους είναι πιο κοντά στις ρίζες της κάντρι
σε σχέση με ό,τι ακούγεται στους συμβατικούς σταθμούς κάντρι.
Διότι την τελευταία δεκαετία,
ο ήχος στα ραδιόφωνα της κάντρι άλλαξε πάλι.
Το 2011 ο Τζέισον Άλντιν
έβγαλε ένα βίντεο για το τραγούδι του "Dirt Road Anthem".
Θυμίζει σε μεγάλο βαθμό κλασική κάντρι μουσική.
Χωματόδρομοι, φορτηγάκι.
Αλλά μετά, ακουμπάει στο φορτηγάκι και αρχίζει να ραπάρει.
Κοίτα τη δουλειά σου Πρόσεχε τι λες
Για να μη σου κλείσω Εγώ το στόμα
Κι έφτασε στην κορυφή των τσαρτ των σταθμών της κάντρι.
Και έκτοτε τα βίντεο πολλών επιτυχιών της κάντρι
θυμίζουν πολύ βίντεο R&B και χιπ χοπ της δεκαετίας του '90.
Χαμηλές γωνίες λήψεις,
βόλτες με αμάξια,
κορίτσια χωρίς πολλά ρούχα.
Και κάποιοι ήχοι είναι παρόμοιοι.
Μπάσα που προσομοιώνουν το TR-808 και σναπ τρακ.
Η πλατφόρμα στρίμινγκ Pandora
ανέλυσε σε ποιον βαθμό τα άλλα είδη
επηρέαζαν τα κορυφαία τραγούδια της κάντρι,
και βρήκε ότι η επίδραση της ροκ στην κάντρι
μειώθηκε από το 2010 ως το 2018,
ενώ η επίδραση της χιπ χοπ αυξήθηκε κατά πολύ.
Κατά τη διάρκεια της ιστορίας, η κάντρι έχει καταφέρει
να ενσωματώσει τη μαύρη μουσική,
αλλά δεν τα κατάφερε πολύ καλά
με την ενσωμάτωση των μαύρων.
Στην εμπορική βιομηχανία της κάντρι
οι μαύροι καλλιτέχνες καταλαμβάνουν λιγότερο από το 4%
των τραγουδιών του ραδιοφώνου
και των καλλιτεχνών που είναι σε μεγάλες δισκογραφικές.
Αυτήν την κατάσταση βρήκε ο Lil Nas X.
Το "Old Town Road" ξεκινάει με τον ένρινο ήχο του μπάντζο.
Κι οι στίχοι του κινούνται σε θέματα της κάντρι.
Το καπέλο είναι μαύρο Κι οι μπότες μαύρες κι αυτές
Καβάλα στ' άλογο
Αλλά έχει ρυθμό τραπ, μπάσα TR-808
και πινελιές χάι χατ.
Κάτι καινούριο για την κάντρι, αλλά όχι και πολύ.
Η απόφαση του Billboard να αφαιρέσει το τραγούδι
πυροδότησε μια συζήτηση
σχετικά με τις φυλετικές διακρίσεις στην κάντρι μουσική.
Κάποιοι το αποκάλεσαν "ξεκαθάρισμα".
Το "Old Town Road" ήταν τέλειο παράδειγμα
του ότι ο έλεγχος των ορίων της κάντρι
είναι ένα υποκατάστατο
του ελέγχου των ορίων ενός είδους αμερικανικής ταυτότητας.
Εκτός του ότι είναι μαύρος κουίρ μουσικός,
ο Lil Nas X δεν έπαιξε το παιχνίδι.
Ενώ κατά κάποιον τρόπο ο ήχος θύμιζε πολύ δίσκο της κάντρι,
ούτε προσέγγισε ούτε προήλθε
από το ιστορικό, παραδοσιακό κοινό της κάντρι μουσικής.
Νομίζω ότι η επικρατούσα μουσική κοινότητα της κάντρι
το αναγνώρισε αυτό πολύ γρήγορα.
Αλλά ο Lil Nas X δεν χρειαζόταν τα τσαρτ της κάντρι.
Χάρη σε Twitter, TikTok και στρίμινγκ,
το "Old Town Road" ήταν το νούμερο ένα τραγούδι στην Αμερική
για ένα διάστημα-ρεκόρ 19 εβδομάδων.
Το στρίμινγκ είναι ένας νέος τρόπος για να ξεκινήσει ένας καλλιτέχνης.
Αρκεί να σηκώσεις το τηλέφωνό σου.
Βρίσκεις ό,τι είναι καλό και έχει πέραση.
Ο κόσμος παίρνει την απόφαση.
Η ιστορία του Μπλάνκο Μπράουν είναι παρόμοια με του Lil Nas X.
Μεγάλωσαν στην Ατλάντα της Τζόρτζια.
Έχω πολλές μουσικές επιρροές,
από την Αρίθα Φράνκλιν μέχρι τον Τζορτζ Στρέιτ,
τους Outkast.
Και πολλές ακόμα.
Τις ένωσε σε έναν ήχο στον οποίο έδωσε το όνομά του.
"TrailerTrap". Η μουσική κάντρι συναντά την τραπ.
Γεφύρωσα το κενό και το ονόμασα "TrailerTrap".
Είναι κάντρι με μπάσα TR-808 και λίγη χάρη.
Όπως το τραγούδι του "The Git Up" που περιλαμβάνει και χορογραφία.
Τον Μάιο του 2019
δύο αδέρφια ανέβασαν ένα βίντεο στο TikTok
που τους έδειχνε να χορεύουν χαρούμενα αυτό το τραγούδι.
Και διαδόθηκε. Μέχρι το καλοκαίρι, είχε γίνει βάιραλ,
όπως συνέβη με το "Old Town Road" κάποιους μήνες νωρίτερα.
Οι πάντες, από δύο έως 92 ετών, μικροί και μεγάλοι χόρευαν τον χορό.
Δεν είχα βιώσει τι σημαίνει να γίνεσαι βάιραλ.
Στο βίντεο φοράει παπούτσια Nike με σπιρούνια,
παίζει ηλεκτρονικά ντραμς, αλλά και ηλεκτρική χαβάγια,
και χορεύει με άλλους που τον ακολουθούν,
ενώ σύντομο πέρασμα κάνουν TikToker που βοήθησαν να γίνει επιτυχία το κομμάτι.
Τον Μπλάνκο τον ενδιέφερε πολύ
να γίνει μέρος της μουσικής κοινότητας της κάντρι,
κάτι που ο Lil Nas X δεν νομίζω ότι ήθελε.
Και στο τέλος, το τραγούδι παίχτηκε τόσο πολύ
που μπήκε στο τσαρτ "Country Airplay",
μα όχι σε καλή θέση.
Την επόμενη χρονιά, το 2020,
το κομμάτι αυτό βρέθηκε στην κορυφή του τσαρτ.
Ξεκινά με σαμπλάρισμα, κάτι συνηθισμένο στα χιπ χοπ τραγούδια,
αν και το συγκεκριμένο ήταν κλασικό χόνκι τονκ.
Και μετά αρχίζει να αλλοιώνεται.
Και ο ρυθμός αλλάζει.
Εκεί είναι το ποτήρι
Μπάσα TR-808.
Αυτό θα απαλύνει τον πόνο μου
Ο Σαμ Χαντ αποκαλείται "ο Ντρέικ της κάντρι"
κι έφερε τη χιπ χοπ στη βιομηχανία.
Κάντρι και χιπ χοπ είναι πολύ κοντά.
Αφηγούνται ιστορίες.
Κάποιες είναι αληθινές, κάποιες ψεύτικες. Αλλά περνούν ένα μήνυμα.
Αυτό είναι το πιο σημαντικό για μένα.
Η ραπ και η κάντρι έχουν πολλά κοινά θέματα.
Όπως η περηφάνια για την καταγωγή σου.
Έξω από το Κόμπτον
ΤΖΟΡΤΖΙΑ
Είμαι χωρίς αμφιβολία
Από τη Νέα Υόρκη
Οικογενειακές αξίες.
Για τα αδέρφια που έχουν κόρες
Δεν υπάρχει γυναίκα Που θα πάρει τη θέση της μάνας μου
Ακόμα μια αγκαλιά από τη γιαγιά
Και οι δυσκολίες.
Βαρέθηκα να είμαι φτωχός Και μαύρος
Εποχές πιο σκληρές Κι από το πάτωμα
Προσπαθώ να μην το βάζω κάτω
Η κάντρι και η R&B
είναι πολύ στενά συνδεδεμένες.
Είναι πολύ στενά συνδεδεμένες μουσικά.
Η ραπ γεννήθηκε στις φτωχικές πόλεις του Βορρά.
Βασίστηκε στο ριθμ εν μπλουζ των προγόνων τους,
το οποίο αρχικά είχε τους ήχους του μπάντζο,
ένα όργανο που είχαν φέρει στην Αμερική σκλάβοι από τη Δυτική Αφρική.
Και πριν τη χειραφέτηση,
συνόδευε ύμνους και τραγούδια για τη δουλειά
σε φυτείες του αμερικανικού Νότου.
Τα μοιρολόγια της υπαίθρου μετεξελίχθηκαν σε μπλουζ.
Αυτοί οι ήχοι μπλέχτηκαν με τις μπαλάντες των βιολιών από τα Απαλάχια,
σχηματίζοντας τις ρίζες αυτών που αργότερα θα διαχωρίζονταν
σε χίλμπιλι και φυλετική μουσική.
Και έγιναν ένα είδος αντίθετων συμβόλων.
Άνθισαν μαζί και μπλέχτηκαν
για να δημιουργήσουν σχεδόν όλη την αμερικανική μουσική.
Η ραπ και η κάντρι δεν είναι καθόλου αντίθετα άκρα.
Είναι ξαδέρφια χαμένα από καιρό.
Ένας καλλιτέχνης που αρνήθηκε να μείνει εντός ορίων
ήταν ο Ρέι Τσαρλς.
Το 1962
κυκλοφόρησε το Modern Sounds in Country and Western Music, Μέρος 1ο και 2ο,
με μια εντελώς νέα, πιο μπλουζ προσέγγιση
δημοφιλών τραγουδιών της κάντρι, όπως το "You Are My Sunshine".
Κοπελιά, μερικές φορές με κάνεις χαρούμενο
Όταν είμαι στις μαύρες μου
Όταν ο Ρέι Τσαρλς το παίρνει στα χέρια του
και του δίνει ρυθμό σουίνγκ,
το κάνει να θυμίζει μπλουζ, σόουλ.
Το Modern Sounds in Country and Western Music
ήταν το "Old Town Road" της εποχής.
Η βιομηχανία της κάντρι δεν αποδεχόταν τον Ρέι Τσαρλς ως μουσικό της κάντρι.
Αλλά αυτοί οι δίσκοι μπορεί να άλλαξαν την κάντρι μουσική
όσο και κάθε άλλο άλμπουμ.
Ο Ρέι Τσαρλς ήταν σπουδαίος τραγουδιστής της κάντρι,
από τους καλύτερους όλων των εποχών.
Και η επιρροή του φαίνεται και σήμερα,
όπως όταν ο Κρις Στέιπλτον πρωτοεμφανίστηκε
στα Βραβεία Κάντρι Μουσικής κι έφερε αέρα μπλουζ.
Περνούσα τις νύχτες μου έξω Σε μπαρ
Το αλκοόλ είναι η μόνη αγάπη Που έχω γνωρίσει
Ή όταν η Μίκι Γκάιτον εμφανίστηκε στα Γκράμι το 2021
και είπε μια ιστορία.
Αν νομίζεις ότι ζούμε
Στη γη της ελευθερίας
Δοκίμασε να γίνεις
Μαύρη όπως εγώ
Το "Black Like Me" είναι απίστευτο τραγούδι
επειδή τραγουδάει την αλήθεια της.
Όπως όλα τα πράγματα στον κόσμο, πρέπει να εξελισσόμαστε.
Αν εξελισσόμαστε εμείς, θα εξελίσσεται και η μουσική.
Ελπίζω να εμφανιστούν νέοι καλλιτέχνες
και να πουν την αλήθεια όπως δεν έχει ειπωθεί ποτέ.
Να το κάνουν με έναν τρόπο που θα εντυπωσιάσουν.
Να πεις "Αυτό είναι".
Η κάντρι είναι ένας ανοιχτός δρόμος χωρίς αδιέξοδα,
και νομίζω ότι αυτός είναι ο σκοπός της μουσικής.
Να αγγίζει την καρδιά σου.
Υποτιτλισμός: Δέσποινα Πασσαλή